**INDUTRIJSKO-OBRTNIČKA ŠKOLA**

**SLAVONSKI BROD,** Kumičićeva 55

**Stručni aktiv strojarstva**

Slavonski Brod, 1.9.2014.

**Z A P I S N I K**

sa sjednice Aktiva održane 1.9.2014.

s početkom u 10 sati

**D n e v n i r e d:**

1. Usvajanje zapisnika sa prethodne sjednice Aktiva.

2. Definiranje kompetencija i ishoda učenja za pojedina zanimanja – rasprava o materijalima radnih grupa.

3. Predmetni kurikulumi – diskusija

4. Nastavna pomagala i učila – potrebe

5. Povezivanje teorijske i praktične nastave – zadaci

6. Odgovor pedagoginje Snježane Birtić vezano za postavljeno pitanje o popravcima i ocjenama iz prakse za učenike koji imaju nastavu po programima JMO.

7. Razno

Prisutni članovi Aktiva: Jozo Jelinić, Ivan Dadić, Anto Jurić, Ljubica Mašić, Jasna Vučković, Mirta Szügyi, Antun Labavić, Tomislav Ćosić, Sanja Marušić, Siniša Ivandić, Željko Habek, Antun Đurić, Manda Bojko, Gordana Čarapović, Ines Delhusa, Ana Konjatić, Andrija Jelenić, Tomislav Šeremet, Mato Jakus, Željko Blavicki, Ivana Vladić, Darko Samardžija, Damjan Džakula, Zrinoslav Janković, Ivan Orešković, Jozo Vidak, Željko Oreč, Željko Spajić, Ivo Bogović, Željko Krijan, Mladen Šakić, Ivan Jakobović, Antun Šporčić

Odsutni članovi: Vlado Maurović, Stjepan Sudarević – opravdali izostanak

**Ad.1:**

Prilikom usvajanja zapisnika s prethodne sjednice Jozo Jelinić postavio je pitanje opravdanosti razmatranja pitanja ishoda učenja, kompetencija i kurikuluma po zanimanjima i predmetima na Aktivu, smatrajući da se problematika planiranja i programiranja nastave treba razmatrati u okviru stručne pedagoške službe.

Željko Habek odgovorio je u području stručnih kompetencija neophodan je dijalog i usuglašavanje unutar određene struke (sukreacija nastavnika, poslodavaca, tržišta rada), radi međusobne prepoznatljivosti kurikuluma i priznavanja završnih kvalifi kacija prilikom mobilnosti učenika. Usuglašavanje ne podrazumijeva izradu identičnih kurikuluma, planova i programa, već se odnosi na zajedničko defi niranje izlaznih općih i stručnih kompetencija na prihvatljivoj razini učinka (društveno prihvatljiva razina).

Zapisnik je usvojen jednoglasno.

**Ad.2:**

U dogovorenim aktivnostima na izradi ishoda učenja za zanimanja iz djelokruga Aktva strojarstva ostvareno je slijedeće:

**Radna skupina 1** – voditelj Jasna Vučković, radni tim: Antun Labavić, Sanja Marušić, Antun Đurić, Tomislav Šeremet, Stipo Sudarević, Jozo Jelinić, Željko Oreč, Ivan Jakobović, Željko Spajić, Ivo Bogović

Dostavljeni ishodi učenja za zanimanja: Monter i obrađivač rezanjem i deformacijom i Bravar

Nisu dostavljeni ishodi učenja za zanimanja: Autolimar, Autolakirer i Obrađivač lima.

**Radna skupina 2** – voditelj Ljubica Mašić, radni tim: Zrino Janković, Andrija Jelinić, Gordana Čarapović, Ana Konjatić, Damjan Džakula, Mato Jakus, Ivana Vladić, Anton Šporčić, Jozo Vidak

Dostavljeni ishodi učenja za sva zanimanja: CNC operater, tokar, obrađivač odvajanjem materijala.

**Radna skupina 3** – voditelj Antun Đurić, radni tim: Ćosić Tomislav, Antun Labavić, Željko Krijan, Vlado Maurović.

Dostavljeni ishodi učenja za sva zanimanja: Instalater grijanja i klimatizacije, plinoinstalater, vodoinstalater.

**Radna skupina 4** – voditelj Ante Jurić, radni tim: Ivan Dadić, Jozo Jelinić, Željko Blavicki, Darko Samardžija, Mladen Šakić.

Dostavljeni ishodi učenja za zanimanja: Automehaničar

Nisu dostavljeni ishodi učenja za zanimanja: Autolmehatroničar

Voditelj skupine Ante Jurić je objasnio da ishode učenja za zanimanje automehatroničar imaju u pisanom obliku i da će ih dostaviti u pisanom obliku.

**Radna skupina 5** – voditelj Antun Labavić, radni tim: Manda Bojko, Mato Jakus

Dostavljeni ishodi učenja za zanimanja: Precizni mehaničar

Nisu dostavljeni ishodi učenja za zanimanja: Alatničar, Industrijski finomehaničar

Voditelj skupine Antun Labavić je objasnio da je ishode učenja za zanimanje Alatničar dostavio (pošto nije bilo u prilogu maila dostavit će naknadno) a za industrijski finomehaničar treba vidjeti koliko korespondira sa zanimanjem precizni mehaničar.

**Radna skupina 6** – voditelj Sanja Marušić, radni tim: Gordana Čarapović, Ana Konjatić, Ivana Vladić, Ines Delhusa

Dostavljeni ishodi učenja za sva zanimanja: Tehnički crtač

**Radna skupina 7** – voditelj Jozo Jelinić, radni tim: Ivan Dadić, Ljubica Mašić, stručni učitelj

Nisu dostavljeni ishodi učenja za zanimanja: Pomoćni bravar

**Radna skupina 8** – voditelj Željko Habek, radni tim: Mirta Szügyi, Ana Konjatić, Ivo Orešković, Željko Krijan, Vlado Maurović

Dostavljeni ishodi učenja za sva zanimanja: zavarivač.

Zaprimljeni ishodi učenja za zanimanja dostavit će se stručnoj službi škole na daljnje postupanje.

**Ad.3:**

U prilogu zapisnika nalazi se inicijalni materijal „Predmetni kurikulum“ za ovu točku dnevnog reda.

Dogovoreno je da se predmetni kurikulumi predaju do 12.9.2014. kako bi mogli uću u školski kurikulum. Forma kurikuluma dana je na obrascu koji se nalazi na računalu u zbornici male škole.

**Ad.4:**

Nakon diskusije u kojoj su sudjelovali Ante Jurić, Antun Labavić, Zrino Janković, Željko Habek, Antun Đurić zaključeno je slijedeće:

1. predlaže se upravi škole da za sve učionice nabavi fiksne ili prijenosne LCD projektore jer je večina profesora pripremila nastavu uz korištenje tih pomagala.

2. potrebno je napraviti inventuru modela koji se koriste za nastavu tehničkog crtanja i dopuniti istu. Na slijedećoj sjednici Aktiva oformit će se radna grupa za to pitanje. Isto se odnosi i za pomagala za elemente strojeva.

3. dogovoreno je da će oni članovi aktiva koji imaju određenih potreba vezanih za nastavna pomagala i učila ista dostaviti u pisanoj formi voditelju Aktiva.

**Ad.5:**

Voditelj Aktiva iznio je prijedlog da se teorijski predmeti (tehnologija zanimanja i povezani predmeti) povežu kroz dokumentaciju (nacrte, tehnološke postupke) koji bi prethodili na teorijskoj nastavi praktičnim zadacima koj se obavljaju u radionici.

Također je predložio da mentori za zanimanja koja se obavljaju izvan škole razgovaraju s poslodavcima na početku školske godine i predoče im program koji bi učenici trebali proći kroz praksu. To iz tog razloga, kako se nebi dogodilo da učenici tijekom prakse ne prođu ono što je predviđeno ishodima učenja zanimanja.

Ivan Jakobović predložio je da škola definira svoje proizvode.

Nakon diskusije u kojoj su sudjelovali Jasna Vučković, Zrino Janković, Ante Jurić, Antun Labavić, Ivan Jakobović dogovoreno je da se na isućoj sjednici oformi radna grupa koja će razmotriti ta pitanja.

**Ad.6:**

Primljen je na znanje odgovor pedagoginje Snježane Birtić na postavljeno pitanje.

Aktiv strojarstva je zaključio da se predloži ravnatelju da na idučoj sjednici Nastavničkog vijeća ovo pitanje stavi u dnevni red, jer mnogi (novi) nastavnici nisu upoznati s navedenom problematikom.

**Ad.7:**

Zrino Janković i Tomislav Ćosić obavjestili su Aktiv o trenutom stanju na području legalnih softvera koji se primjenjuju u nastavi.

Završeno u 11,20 sati.

 Zapisnik vodio: Voditelj Aktiva:

 Željko Habek Željko Habek